Tisztelt Lakosság!

Lakossági riasztó eszközök (sziréna) próbája ERDŐKÖVESD területén

Tájékoztatom a tisztelt lakosságot, hogy ERDŐKÖVESD település területén 2026.  szeptember 04-én a lakossági riasztó, –tájékoztató (régi nevén légvédelmi sziréna) eszközök úgynevezett „morgató” próbáját tartja az Önkormányzat és az Egri Katasztrófavédelmi Kirendeltség, amelynek kellemetlenségeiért előre is kérik a lakosság megértését. Az ellenőrzés során a sziréna működtetésre kerül, mely rövid ideig tartó hanghatással jár.
A település területén lévő lakossági riasztó, tájékoztató eszközök meghatározott hangjelzések leadására képesek, melyekkel szükség esetén figyelmeztethetik a lakosságot egy katasztrófára vagy veszélyhelyzetre.  

A szirénák „morgató” – felfutó hangjelzés 6 másodpercen keresztüli – próbájának célja, ellenőrizni az eszközök állapotát és, megvizsgálni működőképességét.
A próba során kiadott jelzéseket kizárólag műszaki ellenőrzés céljából adják le és semmilyen veszély bekövetkeztét sem jelzik, a lakosság a részéről semmiféle teendő nem szükséges. 
A katasztrófavédelem és az áramszolgáltató szakemberei a településen található valamennyi szirénát leellenőrizik. Minden kapcsolószekrényéhez odamennek, a speciális kulccsal felnyitják és működésbe hozzák a készülékeket. A próbák a településen és a környező településeken előre meghatározott terv alapján folyamatosan zajlanak.
Egy bekövetkezett, vagy előre jelzett katasztrófa esetén a hatóságok ezekkel az eszközökkel is riasztják az állampolgárokat, így fontos tudni, hogy hol szólalnak meg, illetve szükséges e az eszköz esetleges javítása. 
A szirénák üzempróbájának végrehajtása a lakosság védelmét és biztonságát szolgálja.
Bükkszék, 2026. augusztus 18.

